زیاتر وتگه‌: هێزه‌یل عه‌شایر و حه‌شد شه‌عبی و سوپاێ عراق له‌ چه‌ن ڕووژ گوزه‌یشته‌، زنجیره‌ هه‌ڵمه‌ته‌یل داعش ئه‌ڕا بان شار حه‌دیسه‌ وه‌رپه‌رچ دانه‌سه‌و و زه‌ره‌ده‌یل فه‌ره‌ێگ ڕه‌ساننه‌سه‌ چه‌كداره‌یل تيرۆریست.
هێزه‌یل عراقی ڕووژ دوشه‌ممه‌ێ گوزه‌یشته‌، په‌لامارێگ داعش ئه‌ڕا بان شار حه‌دیسه‌ له‌ خوه‌رئاواێ ئه‌نبار وه‌رپه‌چ دانه‌سه‌و و تويه‌نستنه‌ نزیكه‌ێ 23 چه‌كدار بكوژن و ئوتومبیلێگ بومبڕێژكریاگیش بته‌قننه‌و.
حه‌دیسه‌ یه‌كێگ له‌و شاره‌یله‌سه‌ ك جارێ ها له‌ ژێر كۆنترۆڵ حكوومه‌ت عراقی، هه‌رچه‌ن ك تيرۆریسته‌یل ناوچه‌یل ده‌وروه‌ر شاره‌گه‌ داگیركردنه‌.
